open-index/open-wikipedia-markdown huggingface dataset:
Concello de Habo

**Habo** é un municipio sueco (*kommun*) do condado de Jönköping. A súa capital é Habo. En decembro do ano 2024 a poboación do concello era de 13 456 habitantes.

A paisaxe do concello caracterízase por grandes depósitos de area e grava. No suroeste atópase a área de Stråkensjö e no norte hai unha paisaxe cambiante con cristas, outeiros, chairas e profundos kettles. Habo é un municipio onde a industria manufactureira e a administración pública dominan a economía local.

Dende a fundación co concello a tendencia da poboación vén sendo positiva, duplicándose o número de habitantes dende a fundación ata o ano 2015.

## Administración histórica 
A área do municipio correspóndese á das parroquias de Brandstorp, Gustav Adolf e Habo. Nesa parroquias fundáronse concellos rurais co mesmo nome coa reforma municipal de 1862.

Coa reforma municipal de 1952 o concello de Gustav Adolf incluíuse no de Habo e o de Brandstorp no entón fundado concello rural de Fågelås.

O municipio de Habo fundouse coa reforma municipal de 1971 a partir da reorganización do concello rural de Habo. En 1974 incorporouse parte do municipio de Fågelås (Brandstorp).

Antes da formación do condado de Västra Götaland o 1 de xaneiro de 1998, o concello foi transferido, ao igual que o veciño municipio de Mullsjö, do condado de Skaraborg ao de Jönköping despois de que os residentes votaran a favor nun referendo consultivo. O código municipal anterior era 1623.

O concello estivo incluído dende a súa fundación no partido xudicial de Falköping, pero dende 1998 pertence ao partido xudicial de Jönköping.

## Xeografía 
O concello está situado na parte oriental da provincia histórica de Västergötland, na beira occidental do lago Vättern. Habo limita ao noroeste co concello de Tidaholm e ao norte co de Hjo, os dous no condado de Västra Götaland. Ao sur limita co municipio de Jönköping e ao oeste co de Mullsjö, ámbolos dous no condado de Jönköping.

### Topografía e hidrografía 
Como un resultado do derretimento da capa de xeo e do encoro do xeo dos lagos glaciares locais, a paisaxe do concello caracterízase por grandes depósitos de area e grava. Ao suroeste atópase a área de Stråkensjö, que é unha continuación do val do Tidan no veciño concello de Mullsjö. A auga do desxeo na zona depositou grandes cantidades de material que erosionaron os vales cara a depresión próxima aos límites do condado. Hökensås atópase na parte norte do municipio e alí hai cristas, outeiros, campos chans e profundos *kettles*, o que proporciona unha paisaxe variada.

## Notas
Gromo de hepatite aguda grave en nenos de 2022

300px|miniatura|Países que rexistraron ante a OMS casos de hepatite aguda infantil de orixe descoñecida.
O **gromo de hepatite aguda grave en nenos de 2022** foi un gromo de hepatite aguda grave de causa descoñecida que afecta a nenos e adolescentes. Os primeiros casos da doenza foron descritos no Reino Unido entre abril e marzo de 2022, e o primeiro paciente reportado á Organización Mundial da Saúde foi o 5 de abril dese mesmo ano.

## Causas
Non existe evidencia da causa específica da doenza, aínda que parece existir bastante consenso en que se trata dunha enfermidade vírica.

Existen diferentes hipóteses sobre a causa desta hepatite: os adenovirus, o virus SARS-CoV-2, a vacina da COVID-19 ou unha coinfección de ambos virus.

## Diagnóstico
Non existe un diagnóstico de confirmación, xa que non se ten identificado ao axente causante.
A Organización Panamericana da Saúde estableceu uns criterios probables para determinar o diagnóstico da hepatite aguda grave en nenos de orixe descoñecida:
* Unha neno ou adolescente até 16 anos que presenta os síntomas e signos típicos dunha hepatite aguda na que se descartaron as hepatites virais mais habituais: A, B, C, D e E.
* Uns valores de aspartamo transaminasa (AST) ou alanina transaminasa (ALT) superior a 500UI/l.
* Que o diagnóstico so produce desde o 1 de outubro de 2021.
## Tratamento
Dado que non se coñece con exactitude a etioloxía da hepatite, non existe un tratamento específico para ela.

As medidas terapéuticas abranguen medidas de soporte e dos síntomas: tratamento da dor, da ictericia e prevención do fallo hepático e da síndrome hepatorrenal. Recoméndase dieta baixa en graxas, pois o fígado é quen metaboliza estes compoñentes. O fígado é tamén o encargado de producir diferentes substancias que interveñen na coagulación, polo que pode ser preciso tamén administrar medicamentos como a vitamina K ou o plasma fresco conxelado.

En casos graves pode ser necesario o transplante hepático.

## Prognóstico
A hepatite aguda grave de orixe descoñecida en nenos é unha hepatite que pode resultar desde leve a fulminante. A mortalidade aproximada do 2%, mentres que un 5% requiriu un transplante hepático. A OMS reportou uns 1010 casos probables e 22 falecementos.

## Notas
## Véxase tamén
### Outros artigos
* Hepatite
* Gromo de varíola símica de 2022
### Ligazóns externas
* Reportes do gromo por parte da Organización Mundial da Saúde.
Dušan Miletić

**Dušan Miletić**, nado o 30 de xullo de 1998  en Mitrovica, é un xogador serbio de baloncesto profesional que xoga no Śląsk Wrocław polaco.

## Traxectoria 
En marzo de 2019, Miletić asinou un contrato de catro anos co KK Partizan serbio. Durante a súa etapa no Partizan foi cedido ata en tres ocasións ó KK Borac Čačak.

O 24 de agosto de 2022, Miletić asinou por unha tempada co Bàsquet Girona, recentemente ascendido á Liga ACB.

## Notas 
## Véxase tamén 
### Ligazóns externas 
* Perfil en Eurobasket.com
Haan

**Haan** é unha pequena cidade e un municipio situado no distrito de Mettmann, na rexión de Düsseldorf, no Land de Renania do Norte-Westfalia, Alemaña.

## Xeografía 
Situado a unha altitude media de 168 msnm, o municipio ocupa unha superficie de 24,22 km².

Segundo o censo de 2019 contaba cunha poboación de 30 484 habitantes, polo que a súa densidade de poboación, nese ano, era de 1 260,19 hab./km².

Está situado ao noroeste do Estado, na rexión de Düsseldorf —máis concretamente na rexión do Ruhr—, cerca das cidades de Düsseldorf, Leverkusen e Colonia. 

## Galería 

Haan Alte Poststation 1851 Gut Haynen.JPG|Antiga oficina de correos de 1851, hoxe quiosco
Haan in ME.svg|Localización de Haan no distrito de Mettmann
Haan-Karte.png|Mapa de Haan
DEU Haan Flag.svg|Bandeira
DEU Haan COA.svg|Escudo

## Notas 
## Véxase tamén
Mettmann

**Mettmann** é unha cidade e un municipio situado no distrito de Mettmann (do que é a súa capital), no Land de Renania do Norte-Westfalia, Alemaña.

## Xeografía 
Mettmann encóntrase situada ao noroeste do Land, na rexión de  Düsseldorf —máis concretamente na rexión do Ruhr—, cerca das cidades de Düsseldorf, Leverkusen e Colonia. 

Situado a 140 msnm, o municipio ocupa unha superficie de 42,52 km².

Segundo o censo de 2019 contaba cunha poboación de 38 829 habitantes, polo que a súa densidade de poboación, nese ano, era de 912,34 hab./km².
 
## Notas 
## Véxase tamén 
### Ligazónes externas 
* Páxina web da cidade de Mettmann . 
* Páxina web do distrito de Mettmann .
Petr Cornelie

**Petr Cornelie**, nado o 26 de xullo de 1995 en Calais, é un xogador francés de baloncesto profesional que xoga no AS Monaco Basket da LNB Pro A.

## Traxectoria profesional 
O 24 de xuño de 2016, Cornelie foi escollido na 53ª posición do Draft da NBA de 2016., e uniuse ó equipo para a Liga de Verán da NBA de 2016. Tras xogar varias tempadas máis na liga francesa, Cornelie asinou cos Nuggets o 17 de setembro de 2021, nun acordo no que dividiría o tempo de xogo entre Denver e o seu afiliado na NBA G League, os Grand Rapids Gold. O 9 de xaneiro de 2022, Cornelie foi cortado polos Nuggets.

O 27 de xullo de 2022, Cornelie asinou un contrato dunha tempada co Real Madrid da Liga ACB.

## Notas 
## Véxase tamén 
### Ligazóns externas 
* Estatísticas en Basketball-Reference.com
Concello de Hagfors

**Hagfors** é un municipio sueco (*kommun*) do condado de Värmland. A súa capital é Hagfors. En decembro de 2024 o concello tiña unha poboación de 11 418 habitantes.

A zona que conforma o concello é moi montañosa e está atravesada por vales. Entre os vales, o val de fractura do Klarälven, en dirección norte-sur, é o máis rechamante. A zona ten unha longa tradición nas industrias do ferro e do aceiro que aínda dominaban a actividade económica local a principios da década de 2020.

## Xeografía 
Hagfors está a uns 50 km ao norte de Karlstad, e ten unha estreita colaboración cos municipios veciños de Sunne, Torsby e Munkfors. O norte do concello forma parte do chamado Tiomilaskogen.

O concello limita ao noroeste co municipio de Torsby, ao oeste co de Sunne, ao sur e ao suroeste co de Munkfors, ao suroeste co de Forshaga, ao sur co de Karlstad, e ao leste co de Filipstad, todos eles no condado de Värmland. Ao norte e nordés tamén limita co concello de Malung-Sälen, no condado de Dalarna.

## Notas
Distrito de Mettmann

O **Distrito de Mettmann** é un *Kreis* situado no centro do Land de Renania do Norte-Westfalia, Alemaña.

Limita cos *Kreis* de Ennepe-Ruhr, Rhein-Kreis Neuss, Rheinisch-Bergischer Kreis e está cerca das cidades de Colonia, Leverkusen, Wuppertal, Solingen, Düsseldorf, Duisburgo, Mülheim e Essen.

É o distrito rural máis densamente poboado de Alemaña. Está cerca do Aeroporto Internacional de Düsseldorf, ao noroeste, e tamén está preto do aeroporto de Colonia/Bonn.

Recibe o nome de Mettmann, a cidade sede do distrito.

## Xeografía 
miniatura|270px|Cidades e municipios do *Kreis* de Mettmann

Sitiado a unha altitude media de 143 msnm, o distrito ocupa unha superficie de 407,09 km2.

A súa poboación (segundo o censo de 31 de decembro de 2020) era de 484 322 habitantes,

## Historia 
No século XII a zona do distrito actual pasou a ser propiedade do condado Berg. Cando Napoleón ocupou a zona en 1792 converteuse nun cantón do distrito de Düsseldorf.

Despois do Congreso de Viena, a zona pasou a Prusia en 1816 como parte da provincia de Westfalia, e creouse o primeiro distrito de Mettmann. Este distrito fusionouse desde 1820 até 1861 co distrito de Elberfeld, que entón se converteu nunha cidade por dereito propio, e agora forma parte de Wuppertal. En 1877 a sede administrativa foi trasladada a Vohwinkel.

En 1929 parte da área foi cedida a Wuppertal, e o distrito fusionouse co distrito de Düsseldorf (*Landkreis*, excluíndo a propia cidade), para formar o distrito de Düsseldorf-Mettmann, con sede administrativa en Düsseldorf.

En 1952 a sede volveu ser Mettmann, e despois da última reorganización administrativa de 1975-1976 o distrito volveu ao nome antigo. As cidades Langenfeld e Monheim foron incluídas no distrito entón, mentres que Kettwig pasou a formar parte da cidade de Essen.

## Cidades e municipios 

## Notas 
## Véxase tamén
Pablo Hernández Coronado

**Pablo Hernández Coronado**, nado en Madrid o 11 de setembro de 1897 e finado na mesma cidade o 11 de novembro de 1997, foi un boxeador, xornalista, futbolista e adestrador español. Dirixiu a selección española en tres etapas diferentes entre as décadas de 1940 e 1960.

## Traxectoria 
Naceu en Madrid o 11 de setembro de 1897 e comezou a xogar ao fútbol no colexio Cardenal Cisneros, especializándose na posición de gardameta. na súa xuventude foi campión de Castela de boxeo. Estudante de Medicina, xogou ao fútbol nun equipo universitario, antes de ingresar no Stadium FC da capital española, co que disputou o Campionato Rexional Centro. En 1919 pasou ao Real Madrid, onde substituíu na portería a Eduardo Teus. Na tempada 1919/20 proclamouse campión do campionato rexional e xogou dous encontros da Copa do Rei, ante o Athletic de Bilbao. Nesa primeira etapa á fronte da selección española, dirixiuna en dous encontros amigables, ante Portugal e Irlanda, sufrindo senllas derrotas. Volveu ocupar brevemente o cargo de seleccionador en 1955, conseguindo a súa primeira vitoria contra Suíza. En 1962 iniciou a súa terceira etapa como seleccionador, xunto ao adestrador Helenio Herrera, e ambos dirixiron o combinado español no Mundial de Chile dese mesmo ano. A dupla de adestradores, coñecida pola prensa como H3C, non puido conseguir que España pasase da fase de grupos, quedando eliminada despois de perder contra Checoslovaquia, gañar a México e perder no terceiro partido contra o Brasil.

En 1955 publicou un libro sobre fútbol, titulado *Cosas del fútbol*.

## Vida persoal 
Casou con Aurora Perrin Thomé, coa que tivo cinco fillos (catro varóns e unha muller). Tras deixar o mundo do fútbol viviu en Madrid ata o seu falecemento en 1997, dous meses despois de cumprir os 100 anos de idade.

## Notas
Darius Thompson

**Darius Jamar Thompson**, nado o 4 de maio de 1995 en Murfreesboro, Tennessee, é un xogador estadounidense de baloncesto profesional que xoga no Anadolu Efes SK da Basketbol Süper Ligi turca.

## Traxectoria profesional 
Tras non ser escollido no Draft da NBA de 2018, en agosto de 2018 Thompson asinou un contrato dun ano co ZZ Leiden da Dutch Basketball League. A final de tempada, Thompson foi elixido como mellor xogador da tempada da DBL.

O 23 de xullo de 2019, Thompson asinou un contrato dun ano con opción a outro máis co New Basket Brindisi da Lega Basket Serie A e da Basketball Champions League.

O 1 de xullo de 2021, tras dúas tempadas no Brindisi, Thompson asinou co PBC Lokomotiv Kuban da VTB United League.

O 12 de agosto de 2022, Thompson asinou un contrato por dúas tempadas co Saski Baskonia da Liga ACB.

O 7 de xullo de 2023, Thompson asinou un contrato de dous anos con opción a un terceiro co Anadolu Efes SK turco.

## Notas 
## Véxase tamén 
### Ligazóns externas 
* Perfil en RealGM.com
Cortes do Estado de Arizona

As **Cortes do Estado de Arizona** (en inglés, *Arizona State Legislature*) é a institución que ostenta o poder lexislativo no estado de Arizona, nos Estados Unidos. As súas competencias determínaas o artigo 4 da constitución de Arizona de 1910. A súa sede está no Complexo do Capitolio de Arizona, na capital do estado, Phoenix.

## Composición 
As Cortes do Estado de Arizona teñen unha estrutura bicameral: 

* O Senado: conformado por 30 membros.
* A Cámara de Representantes: integrado por 60 membros. 

O territorio de Arizona está dividido en distritos, e correspondéndolles aos cidadáns de cada un deles escolleren un senador e dous representantes. Para poder ser escollido lexislador débese posuír a cidadanía estadounidense, ter, polo menos, 25 anos de idade, residir dende hai 3 no estado e morar polo menos dende o ano anterior ás eleccións no distrito polo que se concorre. Existe un límite de mandatos: logo de 8 anos consecutivos como lexislador, deben pasar 2 antes de recuperar a condición de elixible para esa mesma cámara.

As Cortes do Estado de Arizona teñen capacidade de revogar o veto do gobernador a unha lei aprobada polas súas cámaras, para isto cómpre o voto favorable de tres quintos dos seus membros. Ademais, tamén poden convocar un referendo para a aprobación dunha lei, e nese caso o gobernador non ten potestade para vetar a decisión saída do plebiscito. 

## Notas 
## Véxase tamén 
### Outros artigos 
* Arizona

### Ligazóns externas 
* Páxina web da Arizona State Legislature (en inglés)
Université Paris-Sorbonne

**Universidade Paris-Sorbonne** (en ) ou simplemente **U Paris 4** - foi unha universidade francesa creada o 1 de xaneiro de 1971. Desapareceu o 1 de xaneiro de 2018 en favor da Sorbonne Université tras a publicación no Diario Oficial do decreto de creación da nova universidade o 21 de abril de 2017.

## Graduados famosos 
* Joana Masó, unha filóloga, investigadora, tradutora, editora e profesora universitaria española

## Notas 
## Véxase tamén 
### Ligazóns externas 
* Páxina web oficial da Sorbonne Université
Asemblea Xeral de Arcansas

[miniatura|Capitolio Estatal de Arcansas, sede da súa Asemblea Xeral, en [Little Rock.]]
A **Asemblea Xeral de Arcansas** (en inglés, *General Assembly of Arkansas*) é o parlamento do estado de Arcansas, nos Estados Unidos. A Asemblea Xeral ten unha estrutura bicameral, sendo conformada pola Cámara de Representantes e o Senado. A súa sede está no Capitolio Estatal de Arcansas, en Little Rock. 

## Composición e funcións 
miniatura|Selo postal coa bandeira de Arcansas
A Asemblea Xeral de Arcansas como órgano que exerce o poder lexislativo naceu en 1836 coa primeira constitución do estado. A actual constitución, a de 1871, determina no seu artigo 5 as súas facultades lexislativas e a súa organización. Deste xeito, a Asemblea Xeral de Arcansas está integrada por: 

* O Senado: é a cámara alta da Asemblea, componse de 35 membros, electos cada catro anos. As eleccións organízanse de tal xeito que se renoven parcialmente cada dous anos. Os senadores non poden exercer o cargo máis de oito anos consecutivos. 
* A Cámara de Representantes: é a cámara baixa da Asemblea, está conformada por 100 membros. A Cámara de Representantes renóvase cada dous anos mediante eleccións. Os electos teñen o límite de tres mandatos de dous anos (seis anos consecutivos). 

O procedemento lexislativo é semellante ao seguido na maioría dos estados dos Estados Unidos. As leis propostas polos lexisladores, derívanse a unha comisión parlamentaria que as analiza e que logo remite ao plenario da cámara onde foi proposta. Alí é votada tras varias lecturas nas que se debatiron as diferentes emendas. Unha vez aprobada por unha cámara, remíteselle á outra para o seu estudo, debate e aprobación. A Asemblea Xeral ten capacidade de revogar o veto do gobernador por maioría simple dos seus membros.

## Notas 
## Véxase tamén 
### Outros artigos 
* Arcansas

### Ligazóns externas 
* Páxina web da Asemblea Xeral de Arcansas (en inglés)
Sudan Archives

**Brittney Denise Parks**, máis coñecida polo seu nome artístico **Sudan Archives**, é unha violinista e cantante estadounidense residente nos Ánxeles, California. Asinou coa discográfica Stones Throw Records.

## Traxectoria 
Sudan Archives naceu en Cincinnati, Ohio. Empezou a tocar o violín en cuarto grao. Estudou etnomusicoloxía en Pasadena City College.

## Discografía 
### Álbums de estudio 
* *Athena* (2019)
* *Natural Brown Prom Queen* (2022)

### EPs 
* *Sudan Archives* (2017)
* *Sink* (2018)

### Sinxelos 
* "Water" (2017)
* "Nont for Sale" (2018)
* "Confessions" (2019)
* "Glorious" (2019)
* "Confessions (Velvet Negroni Remix)" (2020)
* "Glorious (Nídia Remix)" (2020)
* "Home Maker" (2022)
* "Selfish Soul" (2022)

## Notas
FC Amsterdam

O **FC Amsterdam** foi un club de fútbol neerlandés con sede en Ámsterdam, que existiu entre 1972 e 1982.

Foi fundado o 20 de xuño de 1972, a partir da fusión dos clubs Blauw Wit e DWS, aos que se uniu tamén o Volewijckers para a tempada 1973/74. Esa mesma tempada, o club rematou quinto na Eredivisie e clasificouse para a Copa da UEFA da seguinte campaña, competición na que derrotou ao Hibernians maltés por un resultado global de 12-0, ao Inter de Milán de Luis Suárez por 2-1 e ao Fortuna Düsseldorf por 5-1, antes de caer nos cuartos de final diante do Köln. 

Despois de descender á Eerste Divisie na tempada 1977/78, reduciuse o seu número de seareiros e o club abandonou o Estadio Olímpico en 1980. Finalmente o FC Amsterdam disolveuse en maio de 1982.

Entre os xogadores que pasaron polo club figuran entre outros Jan Jongbloed (1972-1977), porteiro da selección neerlandesa na final do Mundial de 1974, Geert Meijer, Gerard van der Lem, Nico Jansen, Andre Wetzel, Martin Wiggemansen e Heini Otto.

## Notas
Bremen-Verden

[ligazón=//upload.wikimedia.org/wikipedia/commons/thumb/a/ab/Ortus-imperii-suecorum.png/200px-Ortus-imperii-suecorum.png|miniatura|254x254px| Bremen-Verden no [Imperio Sueco.]]
**Bremen-Verden** foi un territorio do Sacro Imperio Romano Xermánico formado pola unión dos ducados de Bremen e Verden. Estaba situada no norte de Alemaña, aproximadamente no lugar do actual estado federal de Baixa Saxonia.

## Historia 
[ligazón=//upload.wikimedia.org/wikipedia/commons/thumb/3/32/Lower_Saxony_Landschaft_der_Herzogt%C3%BCmer_Bremen_und_Verden.svg/280px-Lower_Saxony_Landschaft_der_Herzogt%C3%BCmer_Bremen_und_Verden.svg.png|miniatura| Os ducados de Bremen-Verden, na [Baixa Saxonia|esquerda]]Estivo directamente sometido ao emperador desde 1180, sendo incorporado ao Reino de Hannover en 1806. Foi unha posesión sueca na época da Casa de Vasa (1648-1654) e da Casa do Palatinado-Zweibrücken (1654-1719), e máis tarde o territorio alemán da Casa de Hannover (1719-1823).

## Notas 

## Véxase tamén 
### Outros artigos 
* Imperio sueco
Bragada

En galego denomínase **bragada**:
* Á parte do corpo dos cuadrúpedes que vai desde as inguas até a sofraxe.
* Á masa compacta formada polo conxunto dos ovos de certos peixes ou crustáceos. Sinónimos: bragal, míllara, ova.
* Ao cabo que mantén unido ao barco o aparello da rede que se largou.

Como adxectivo, dise do animal cuadrúpede que ten o pelo das patas de diferente cor que o resto do corpo.

## Notas
Concello de Hallsberg

**Hallsberg** é un municipio sueco (*kommun*) do condado de Örebro. A súa capital é Hallsberg. en decembro do ano 2022 o concello tiña unha poboación de 16 120 habitantes.

A parte norte do concello está formada pola chaira de Närkeslätten e no sur o leito rochoso levántase en varias fallas escalonadas coa rocha base fracturada.

## Xeografía 
O municipio atópase no sur do *landskap* de Närke e limita ao norte cons concellos de Lekeberg e Kumlae ao leste co de Örebro, no condado de Örebro. Ao sur limita cos concellos de Finspång e Motala no condado de Östergötland, ao suroeste co de Askersund e ao oeste co de Laxå, os dous no condado de Örebro.
## Notas
Universidade París-Descartes

**Universidade París-Descartes** (en ) ou simplemente **U Paris 5**, foi unha universidade francesa creada o 1 de xaneiro de 1971. Desapareceu o 1 de xaneiro de 2020 en favor da Universidade Paris Cité tras a publicación no Diario Oficial do decreto de creación da nova universidade o 20 de marzo de 2019.

## Graduados famosos 
* François Fillon, político francés, primeiro ministro entre 2007 e 2012

## Notas 
## Véxase tamén 
### Ligazóns externas 
* Páxina web oficial da Université Paris Cité
Ficha catalográfica

**Ficha catalográfica** (*index card* en inglés), é unha ficha que contén a información bibliográfica necesaria para identificar e localizar un libro ou outro documento na colección dunha biblioteca. 

## Estrutura e funcionamento 
ligazón=//upload.wikimedia.org/wikipedia/commons/thumb/7/7e/Schlagwortkatalog.jpg/220px-Schlagwortkatalog.jpg|dereita|miniatura| Exemplo de catálogo de fichas catalográficas.
ligazón=//upload.wikimedia.org/wikipedia/commons/thumb/2/21/Exemplo_de_Ficha_Catalogr%C3%A1fica.png/220px-Exemplo_de_Ficha_Catalogr%C3%A1fica.png|miniatura| Exemplo de ficha catalográfica.Están feitas de papel resistente, de 7,5&nbsp;cm de alto por 12,5&nbsp;cm de ancho - dimensións estandarizadas internacionalmente, ten un burato no centro da marxe inferior, a través do cal se engancha ao caixón do arquivo cando se arquiva. As marxes defínense co fin de facilitar a identificación dos datos, sendo: a primeira marxe comezando no espazo 11; o segundo no espazo 13 e o terceiro comezando no espazo 15.
En xeral, unha ficha catalográfica usada nun catálogo de biblioteca contén unha descrición bibliográfica, un punto de acceso e un número de chamada.

A descrición bibliográfica contén información sobre o documento representado pola ficha, no caso dun libro, por exemplo, a descrición bibliográfica ten información como o título do libro, os nomes dos autores, tradutores, ilustradores, etc. edición, o lugar de publicación, o nome da editorial e a data de publicación.

O punto de acceso é un nome que pode representar a un dos responsables do documento, por exemplo, o autor dun libro, o tema tratado no documento, o título do propio documento, o título das partes do documento ou mesmo o título da colección ou serie da que forma parte o documento.

O número de chamada é un código, na maioría dos casos formado por caracteres alfanuméricos (letras e números), que permite localizar de forma única o documento na colección dunha biblioteca ou nunha rede de bibliotecas. Cando se agrupan, as fichas de catálogo constitúen un catálogo de fichas.

As follas do catálogo tamén se poden utilizar para a análise e interpretación dos datos recollidos durante unha busca bibliográfica. Realízase por cada libro ou documento un formulario no que se recolle a clasificación por autores, a clasificación dos conceptos contidos no material e a definición das principais categorías de análise. As partes deste tipo de rexistro son: documento (tipo), clasificación, contido (resumo do contido do documento) e análise de datos.

Nalgúns países, por exemplo no Brasil, as follas do catálogo son obrigatorias en todas as publicacións por lei.

## Notas 
## Véxase tamén 
### Bibliografía 
SANTOS, Gildenir Carolino; RIBEIRO, Célia Maria; FAGUNDES, Giocondo. *Acrônimos, siglas e termos técnicos*: arquivística, biblioteconomia, documentação, informática. Campinas, SP: Átomo, 2003. 277 p.
Asemblea Xeral de Colorado

miniatura|Selo de Colorado

A **Asemblea Xeral de Colorado** (en inglés, *Colorado General Assembly*) é o parlamento do estado de Colorado (Estados Unidos). Os seus poderes derívanse da constitución estatal de 1876 e ten unha estrutura bicameral, estando composto por un senado e unha cámara de representantes. O Capitolio Estatal de Colorado, en Denver, alberga a súa sede. 
miniatura|Retrato de Carrie C. Holly, das primeiras deputadas de Colorado e a primeira muller en conseguir a aprobación dunha lei nos Estados Unidos.

## Composición 
O artigo 5 da constitución de Colorado de 1876 determina que está integrada por:

* O Senado: a cámara alta conta con 35 membros escollidos cada catro anos. O Senado renóvase por partes cada dous anos. Ata 1974 o tenente gobernador de Colorado exercía a presidencia da cámara, dende entón, os senadores escollen entre eles a un para exercer a presidencia.
* A Cámara de Representantes: a cámara baixa ten 65 integrantes escollidos cada dous anos.

Os lexisladores non poden exercer o cargo durante máis de oito anos consecutivos.  

A Cámara de Representantes de Colorado foi a primeira cámara parlamentaria dos Estados Unidos en contar con mulleres entre os seus deputados. As pioneiras foron Clara Cressingham, Frances S. Klock e Carrie Clyde Holly, as tres escollidas polo Partido Republicano en 1894. Ademais, Carrie C. Holly foi a primeira lexisladora en propoñer e conseguir a aprobación dunha lei: foi en 1895 para fixar nos 18 anos a idade de consentimento sexual da muller. 

## Notas 
## Véxase tamén 
### Outros artigos 
* Colorado

### Ligazóns externas 
* Páxina web oficial da Asemblea Xeral de Colorado (en inglés)
Provincia de Quercy

**Quercy** (en occitano, *Carcin*), foi unha provincia de Francia durante o Antigo Réxime.

A súa capital estaba en Cahors, a antiga cidade de *Cadurques* ou *Cadurci*, que se estendía polos territorios de Souillac a Montauban, pasando por Figeac.

## Xeografía 
Corresponde aproximadamente ao departamento de Lot, na época da súa creación no ano 1789, até que unha parte importante de Quercy foi separada deste departamento, pasando a formar parte do de Tarn-et-Garonne en 1808, ano en que se creou este último.

Quercy corresponde ao territorio ocupado pola poboación gala dos cadurques, é dicir a *civitas* galo-romana, cuxos límites foron adoptados polas dioceseis, en Cahors, como en todas as cidades antigas, e despois pola República Francesa, ao establecer os seus departamentos a partir de 1789.

## Notas 
## Véxase tamén 
### Outros artigos 
* Lot
* Corrèze
Polígono Industrial, Noalla, San Cibrao das Viñas

**Polígono Industrial** é un lugar da parroquia de Noalla, no concello ourensán de San Cibrao das Viñas, na comarca de Ourense. Segundo o IGE, en 2023 tiña 16 habitantes (14 homes e 2 mulleres).
## Toponimia
O lugar toma o seu nome do polígono industrial de San Cibrao das Viñas.

## Lugares e parroquias 
### Lugares de Noalla 
### Parroquias de San Cibrao das Viñas 
## Notas 
## Véxase tamén 
### Outros artigos 
* Lugares de San Cibrao das Viñas
UNITY (grupo musical)

**UNITY** é un grupo musical de mozas neerlandesas que fórmase por Demi van de Bos, Maud Noordman, Jayda Monteiro da Silva e Naomi Traa. Naceu no ano 2020 co obxectivo de participar na selección nacional do seu país, Junior Songfestival 2020 onde elas gañaron coa súa canció "Best Friends" no 26 de setembro (sen Demi, que deu positivo en COVID-19 e non se lle permitiu participar e tampouco puido participar Robin, outra participante polo mesmo motivo). Despois quedaron na cuarta posición en Eurovisión Júnior 2020 con 132 puntos, tendo un punto menos que España. 

A canción foi seguida por *Have my heart*, que alcanzou o número un no Top 20 Kids. En agosto de 2021, lanzouse a terceira canción titulada *We Stand On*, que tamén alcanzou o primeiro posto no Kids Top 20. Lanzaron o sinxelo de Nadal *Christmas* en decembro de 2021. En abril de 2022 lanzouse o sinxelo *Light it up*. O sinxelo ''Let's Go On A Vacay* foi lanzado en xuño de 2022. Este sinxelo tamén alcanzou o número un do Kids Top 20. 

## Traxectoria 
O grupo comezou en 2020 participando na selección do seu país, Junior SongFestival, onde elas gañaron coa súa canción "Best Friends" e no Eurovisión Júnior 2020 o grupo obtivo unha cuarta posición.

Despois do seu paso por Eurovisión Júnior fixeron varias cancións como *We staan aan* e algúns covers como *Ding-a-Dong*, para o álbum *Songfestival: Nederlands Trots In Een Nieuw Jasje* onde elas e outros artistas do Junior Songfestival fixeron covers das cancións dos Países Baixos en Eurovisión.

## Discografía 
**Best Friends* (2020)
**Best Friends* (Versión acústica; 2020)
**Most Girls* (Cover; 2020)
**Have my Heart* (2021)
**Ding-a-Dong* (Cover; 2021)
**We staan aan* (2021)
**Christmas* (2021)
**Light it up* (2022)
*L*et's go on a vacay'' (2022)

## Notas
## Véxase tamén
### Outros artigos
*Países Baixos no Festival de Eurovisión Júnior
### Ligazóns externas
*Perfil oficial na páxina ofical de Eurovisión Júnior
*Páxina oficial de Instagram
*Páxina oficial de Spotify
*Páxina oficial de Tik Tok
*Canal oficial de YouTube
Universidade de Múnic

ligazón=//upload.wikimedia.org/wikipedia/commons/thumb/6/6e/2017_LMU_1-4_rectlinear.jpg/300px-2017_LMU_1-4_rectlinear.jpg|dereita|miniatura|300x300px| Entrada principal da universidade.
ligazón=//upload.wikimedia.org/wikipedia/commons/thumb/1/1f/Lmu_lichthof_treppe.jpg/300px-Lmu_lichthof_treppe.jpg|dereita|miniatura|300x300px| escaleira principal
ligazón=//upload.wikimedia.org/wikipedia/commons/thumb/3/33/Lmu_grosse_aula.jpg/300px-Lmu_grosse_aula.jpg|dereita|miniatura|300x300px| Gran Salón
A **Universidade de Múnic** (*Ludwig-Maximilians-Universität - LMU*) é a universidade da cidade de Múnic, a capital de Baviera. É de orixe medieval, coñecida nun principio co nome de Universidade de Ingolstadt. O seu nome débese ao seu fundador, o duque Lois IX e o rei Maximiliano I Xosé.

A Universidade de Múnic foi especialmente considerada desde o século XIX como unha das universidades máis prestixiosas de Alemaña e de Europa; con 34 premios Nobel, ocupa o posto número 5 en todo o mundo en canto a laureados, incluíndo Wilhelm Röntgen, Max Planck, Werner Heisenberg, Otto Hahn, Thomas Mann e moitos outros (consulta a lista extensa a continuación). O Papa emérito Bieito XVI foi estudante e profesor da universidade.

No semestre académico de inverno 2010-2011 o número total de alumnos matriculados alcanzou os 46&nbsp;000, unha cifra coa que esta universidade (en canto ao número de estudantes) se situou como a segunda máis grande de Alemaña. Arredor de 700 profesores imparten clases nas 18 facultades do Ludwig-Maximilian.   Cos seus 150 cursos, a Universidade de Múnic ofrece un espectro particularmente amplo en termos de áreas de coñecemento, incluíndo algúns cursos que non se ofrecen en ningún outro lugar da zona xeográfica de fala alemá.

## Estudantes universitarios destacados 
### Premios Nobel 
* Adolf von Baeyer, (1909)
* Hans Bethe, (1967)
* Gerd Binning, (1986)
* Gunter Blobel, (1999)
* Konrad Emil Bloch, (1964)
* Edward Buchner, (1907)
* Peter Debye, (1936)
* Ernst Otto Fischer, (1973)
* Hans Fischer, (1930)
* Karl von Frisch, (1973)
* Theodor W. Hansch, (2005)
* Werner Heisenberg, (1932)
* Gustav Hertz, (1926)
* Wolfgang Ketterle, (2001)
* Hans Adolf Krebs, (1953)
* Richard Kuhn, (1938)
* Max von Laue, (1914)
* Otto Loewi, (1936)
* Feodor Lynen, (1964)
* Wolfgang Pauli, (1945)
* Max Planck, (1918)
* Wilhelm Conrad Rontgen, (1901)
* Bert Sakmann, (1991)
* Johannes Stark, (1919)
* Heinrich Wieland, (1927)
* Wilhelm Wien, (1911)
* Richard Willstatter, (1915)

### Personaxes Distinguidos 
* Humberto Fernández-Morán
* Valdas Adamkus
* Konrad Adenauer
* Faris Al-Sultan
* Dora Bakoyanis
* Papa Bieito XVI
* Leonardo Boff
* Karl Carsten
* Gustav Heinmann
* Roman Herzog
* Theodor Heuss
* Hubert Jedin
* Allama Muhammad Iqbal
* Lois III de Baviera
* Joseph Mengele
* John Piper
* Antonio María Rouco Varela
* Sophie Scholl
* Hans scholl
* Manfred Worner
* William Lane Craig
* Wolfhart Pannenberg

## Notas 
## Véxase tamén 
### Ligazóns externas 
* Páxina oficial
Hugh Falconer

**Hugh Falconer**, nado en Forres, Escocia, o 29 de febreiro de 1808 e finado en Londres, Inglaterra, o 31 de xaneiro de 1865, foi un xeólogo, botánico, paleontólogo e paleoantropólogo escocés. Foi o primeiro en suxerir a moderna teoría do equilibrio puntuado.

## Traxectoria 
Estudou a flora e fauna da India, Assam e Birmania, así como de moitas illas do Mediterráneo. Tamén investigou os fósiles da cordilleira Sivalik, entre a India e o Paquistán, onde realizou o que foi, probablemente, o primeiro achado dun fósil dun simio.

Falconer era nun principio un creacionista que negaba a teoría evolutiva. Porén, en 1859 Charles Darwin envioulle unha copia da súa obra A orixe das especies, cunha carta na que dicía: "Estou totalmente convencido de que, ano tras ano, volveraste menos firme na túa crenza na inmutabilidade das especies". En xuño de 1861, Falconer expresou o seu respecto polo biólogo nunha carta a Darwin por recibir o libro. A principios da década de 1860 volveu avaliar a súa visión do mundo e chegou a abrazar a evolución a partir dos seus estudos sobre o rexistro fósil.

En 1863, Falconer escribiu unha monografía sobre o elefante fósil americano das rexións que bordean o golfo de México. Un ano antes enviara en privado o seu traballo a Darwin, quen se amosou encantado de lela. Nel observou longos períodos de estase evolutiva en mamíferos fósiles con períodos curtos de rápido cambio evolutivo ao longo do tempo xeolóxico. Esta observación amosa unha gran previsión. Niles Eldredge e Stephen Jay Gould desenvolveron a mesma teoría básica un século despois, unha teoría coñecida como equilibrio puntuado. Segundo Gould, o traballo "anticipa unha inferencia primaria de equilibrio puntuado: que un patrón local de substitución brusca non significa transformación macromutacional in situ, senón unha orixe da especie posterior a partir dunha poboación ancestral que vive noutro lugar, seguida da migración cara ao lugar local".

Darwin incluíu unha mención a esta afirmación de Falconer nas edicións posteriores d'A orixe das especies. Lonxe de refutala, cualificouna como "consideración importante" .

## Notas
Cahors

**Cahors** (en occitano *Caors*) é unha cidade e comuna francesa situada na rexión de Occitania, no departamento de Lot.

Con 19 907 habitantes, nunha aglomeración de 41 607 habitantes (*Grand Cahors*), Cahors foi a capital histórica da antiga provincia de Quercy. 

O seu xentilicio en francés é *cadurciens* (antigamente *cahorsins*) e en occitano *caorsins*.

Elevada nun meandro do río Lot, rodeada de outeiros escarpados e de altas mesetas calcarias áridas, o seu casco histórico está dotado dun rico conxunto patrimonial de gran diversidade, herdado notabelmente da Antigüidade e da Idade Media, e coñecida pola súa popular ponte Valentré, incluída na lista de Patrimonio Mundial da Humanidade da UNESCO, xa que forma parte do Camiño Francés, polo seu centro histórico de rúas estreitas e os seus ricos palacios, pola Catedral de Santo Esteban e o seu claustro, polo seu mercado tradicional premiado en 2018 como o mercado máis fermoso de Mediodía-Pireneos e polo seu mercado de abastos do século XIX, que constitúe a "alma da cidade"'.
Proclamación do Imperio Alemán

A **proclamación do Imperio Alemán** foi o proceso de fundación dun imperio nos territorios que hoxe maiormente se corresponden con Alemaña.

## Historia 
Debido á unificación alemá, Otto von Bismarck e os seus políticos tiñan en mente construír un imperio glorioso en Alemaña, que acabaría con todos os estados alemáns. O 18 de xaneiro de 1871, a emancipación política alemá chegou ao seu punto máximo e proclamouse un imperio (en alemán: *Deutsche Reichsgründung*).

Pero pouco despois de Bismarck, novos movementos antiimperialistas tomaron diferentes camiños políticos, aderíndose ao marxismo, cuxo libro *Das Kapital* comezou a ser venerado polos funcionarios públicos do proletariado.

O proxecto de Bismarck funcionou, pero o Kaiser tivo políticas sanguinarias, que maltrataban o pobo, sen tolerancia cos opositores marxistas, e transformouse nunha ditadura imperialista. Segundo o historiador Hans-Ulrich Wehler, o control de Bismarck sobre o sistema político foi tan completo que cabe falar de "ditadura plebiscitaria de tipo bonapartista".

Bismarck era un home imperialista, conseguiu crear un imperio que remataría na Primeira guerra mundial coa derrota do Kaiser, dando paso á República de Weimar.

## Notas 
## Véxase tamén 
* Sacro Imperio Romano Xermánico
* Prusia
* Reino de Baviera
* Unificación alemá
* Imperio alemán
* Imperio Austrohúngaro 
* República de Weimar
* Terceiro Reich
Grifeidos

A dos **grifeidos** (*Gryphaeidae*) é unha familia de moluscos mariños da clase dos bivalvos, subclase dos pteriomorfios, orde dos ostreidos, unha das dúas integradas na  superfamilia dos ostreoides.

## Taxonomía 
### Descrición 
A familia foi descrita en 1936 polo xeólogo e paleontólogo ucraíno Oleg Stepánovich Vyálov. no seu traballo:
:Vialov, O. (1936): "Sur la classification des huîtres". ''Comptes Rendus (Doklady) de l'Académie des Sciences de l'URSS. ser. 2* **4** (1): 17-20. 

### Subfamilias 
Actulmente a familia só conta cunha subfamilia con especies viventes:
* Pycnodonteinae Stenzel, 1959

Pero tamén se describiron, por Vialov, dúas extintas:
* Exogyrinae † , 1936 
* Gryphaeinae † , 1936

### Etimoloxía 
O nome científico da familia está formado, segundo a norma, pola raíz do nome do seu xénero tipo, *Gryphaea* Lamarck, 1801 †, coa adición do sufixo do latín científico -*ĭdae'', propio dos nomes das familias de animais.

## Notas
Zettelkasten

ligazón=//upload.wikimedia.org/wikipedia/commons/thumb/1/1a/Zettelkasten_paper_schematic.png/220px-Zettelkasten_paper_schematic.png|miniatura| n *Zettelkasten* consiste en notas que conteñen números e marcadores (en azul), así como referencias cruzadas a outras notas (en vermello). Un índice de marcadores (abaixo á dereita), permite referencias cruzadas por materia.
'''''''** (en plural: **') é un termo alemán que significa "**caixa de notas**", tamén traducido como "**caixa de suxestións**" e que se usa para describir un método de xestión do coñecemento e toma de notas. Este método utilízase no campo da investigación científica e nos estudos.

Unha das maiores clasificacións deste tipo é a do sociólogo e filósofo das ciencias sociais Niklas Luhmann, que comprende 90.000 rexistros.

## Métodos 
O método consiste en anotacións tomadas por separado, engadidas ao longo do tempo cando xorden acontecementos, pensamentos ou observacións, ou cando se adquiren novos coñecementos. As notas organízanse xerarquicamente, polo que se poden categorizar, e tamén conteñen metadatos, o que permite asocialas entre si.

Este método é máis eficaz con recursos informáticos e, en particular, utilizando software de xestión do coñecemento. Este método tamén se pode usar a través de fichas.

## Referencias literarias 
* O idilio de Jean Paul *Leben des Quintus Fixlein* (1796) ten o subtítulo *aus funfzehn Zettelkästen gezogen.*
* No capítulo dous da novela filosófica de Robert M. Pirsig *Lila: An Inquiry into Morals* (1991), o personaxe principal describe un sistema de fichas de notas que está gardando para un libro. Aínda que a palabra alemá "zettelkasten" non se usa, o descritor "slips" úsase repetidamente (en oposición á ficha que aparece catro veces) e o sistema ten a forma e función xeral dun "zettelkasten" como usado habitualmente polos escritores.
* En *Paper Machines* (2002), a historia de Markus Krajewski dos catálogos de tarxetas (*zettelkataloge*) e os ficheiros de tarxetas (*zettelkästen*), como ambos dispositivos de pensamento e precursores dos ordenadores actuais, Krajewski establece conexións con autores literarios como Jonathan Swift, Georg Christoph Lichtenberg, Gotthold Ephraim Lessing, Heinrich Heine, von Goethe e Vladimir Nabokov.

## Notas 
## Véxase tamén 
### Bibliografía 
* MITTELMANN, Angelika. ;
* LUHMANN, André K.
Lauzerte

**Lauzerte** é unha vila e unha comuna francesa, na rexión de Occitania, departamento de Tarn-et-Garonne e no distrito de Castelsarrasin.

É a cabeceira do cantón homónimo.

Está integrada en la *Communauté de communes Communauté de communes Quercy Pays de Serres*.

## Xeografía 
Situada a unha altitude entre os 98 e os 270 msnm, o municipio ocupa unha superficie de 44,56 km2.

Segundo o censo de 2019 a súa poboación era de 1 454 habitantes, polo que a súa densidade de pobación, nese ano, era de 33 hab./km2. 

## Demografía
## Notas 
## Véxase tamén
Concello de Halmstad

**Halmstad** é un municipio sueco (*kommun*) do condado de Halland. A súa capital é a cidade de Halmstad, que tamén é a capital do condado. En decembro do ano 2024 o concello tiña unha poboación de 106 084 habitantes.

O 14 de febreiro de 2018 o municipio de Halmstad celebrou o feito de que o concello acadase a cifra dos 100 000 habitantes.

## Xeografía 
O municipio está no Kattegatt, no centro do landskap de Halland. Limita ao norte cos concellos de Falkenberg e Hylte, e ao sur co de Laholm, todos no condado de Halland, e tamén limita ao leste co municipio de Ljungby no condado de Kronoberg. A través do concello flúe o río Nissan.

## Notas
Gryphaea

***Gryphaea*** é un xénero de moluscos mariños fósiles da clase dos bivalvos, subclase dos pteriomorfios, orde dos ostreidos, superfamilia dos ostreoides, que é o tipo da familia dos grifeidos.

## Taxonomía 
### Descrición 
O xénero foi descrito en 1801 polo naturalista francés  Jean-Baptiste Lamarck.

### Sinónimos 
Ademais de polo nome actualmente váliddo, o xénero coñeceuse tamén polo sinónimos:
**Gryphaea (Africogryphaea)* , 1965 † (representación alternativa)
**Gryphaea (Bilobissa)* , 1971 † (representación alternativa)
**Gryphaea (Gryphaea)* Lamarck, 1801 † (representación alternativa)
**Liogryphaea* Fischer, 1886 † 

### Especies 
No xénero recoñécense na actualidade as seguintes tres especies:
**Gryphaea arcuata* Lamarck, 1801 †
**Gryphaea bilobata* J. de C. Sowerby, 1840 †
**Gryphaea costellata* (Douvillé, 1816) †

## Características 
Estas especies, que habitaron entre os períodos Xurásico e Eoceno (entre os 208 e os 36,6 millóns de anos), vivían sobre o solo mariñno, a pouca profundidade, e posibelmente en grandes colonias. Os fósiles de *Gryphaea* caracterízanse por teren as dúas valvas articuladas e ben diferenciadas: unha valva esaxeradamente curvada, afundida polo seu propio peso na lama mariña, e a outra pequena e plana que tería a función de "tapa". A valva máis grande asentábase sobre o fondo marinño. O animal vivía entre as dúas valvas, como as ostras actuais, a as bandas de crecemento que presentan as dúas valvas son moi características.

Esta forma particular da concha responde á adaptación a un fondo mariño móbil. O rápido crecimiento da valva inferior (esquerda) permitíalle ao animal elevarse sobre as turbulencias do fondo lameiro, e a estabilidade estaba garantida polo grosor desta valva inferior.

## Notas 
## Véxase tamén 
### Bibliografía 
* Gould, Stephen J. (1980): *The Evolution of Gryphaea*. Arno Press. ISBN 0-4051-2751-0.
* Douglas S. Jones & Stephen Jay Gould (1999): "Direct measurement of age in fossil Gryphaea: the solution to a classic problem in heterochrony". *Paleobiology* **25** (2): 158-187.

### Outros artigos 
*Pteriomorfios
*Ostreidos
*Ostreoides
*Grifeidos

### Ligazóns externas 
* Devils' Toenails in Warwickshire .
* Gryphaea  .
W altanie

***W altanie*** (en galego, *No cenador*) é unha pintura ao óleo do pintor realista polaco Aleksander Gierymski en 1882. Exhíbese no Museo Nacional de Varsovia, en Polonia.

## Descrición 
A pintura mostra unha reunión social dun grupo de aristócratas retratados con roupa do século XVIII, que ten lugar un día de verán nun cenador nun xardín. No centro hai cinco figuras que manteñen unha conversación: catro sentadas xunto a unha mesa e mais unha de pé ao lado. Sobre a mesa hai un mantel branco, copas e un decantador medio cheo de viño. O fondo consiste nun enreixado á dereita e árbores con outro grupo de persoas sentadas xunto a unha mesa á esquerda. Na esquina inferior esquerda da pintura hai un home inclinado sobre unha fonte e varias plantas postas en macetas. A pintura está chea de luz e cores profundas e vivas que xeran ao espectador unha atmosfera sensual dun caloroso día de verán.

## Análise 
*W altanie* foi pintado por Gierymski en 1882 despois da súa estancia en Roma e considérase que é o achegamento do artista ao impresionismo. Tamén foi o seu xeito de protestar contra a asociación das súas obras coa representación da vida dos pobres, que era un trazo característico das primeiras pinturas do artista. Quería demostrar aos críticos que as técnicas realistas de expresión artística poden representar varios tipos de escenas, incluídas as relacionadas coa vida das clases altas. O artista puxo moita atención nos detalles e decidiu vestir as figuras do cadro con elegantes roupaxes do século anterior para demostrar os seus dotes artísticos. O traballo de Gierymski pódese comparar co dos impresionistas franceses contemporáneos, a pesar de que aínda non estivera en París e non hai evidencia de que el vise os seus traballos.

## Notas
Ingus Jakovičs

**Ingus Jakovičs**, nado o 18 de abril de 1993 en Madona, é un xogador profesional de baloncesto letón que xoga para o Leyma Coruña da Liga LEB Ouro. Cunha estatura de 1,86 metros xoga na posición de base.

## Traxectoria profesional 
O 17 de agosto de 2022, anunciouse a fichaxe de Simeunović por unha tempada polo Básquet Coruña da Liga LEB Ouro. O 26 de xullo de 2023, anunciouse a renovación de Jakovičs por unha tempada máis co Básquet Coruña.

## Notas 
## Véxase tamén 
### Ligazóns externas 
* Perfil en Eurobasket.com
Hammarö

**Hammarö** é un municipio sueco (*kommun*) do condado de Värmland. O concello atópase principalmente na illa de Hammarön e limita ao norte co municipio de Karlstad. A súa capital é a localidade de Skoghall. En decembro do ano 2024 o concello tiña unha poboación de 16 992 habitantes.

## Xeografía 
O concello está formado pola illa de Hammarön, a de Vidön e as pequenas illas próximas no norte do lago Vänern, e trátase do concello de menor superficie terrestre do condado de Värmland. Atópase xusto ao sur da cidade de Karlstad e está formado principalmente por un arquipélago pintoresco, incluíndo o extremo sur de Hammarö co faro de Skage, e Grytudden con Sankt Olofsgrytan, onde comezaba unha ruta de peregrinación (que remataba en Trondheim). Hai varias reservas naturais (como Söön) e moitos lugares para bañarse. Unha ruta de aves migratorias pasa pola illa e hai unha estación de anelamento no extremo sur de Hammarö.

## Notas
Toktar Aubakirov

**Toktar Ongarbaiuli Aubakirov**, nado en Karkaralinsk, Karaganda (Kazakhstán), o 17 de xullo de 1946, é un cosmonauta soviético e ruso retirado que formou parte das misións Soiuz TM-12 e Soiuz TM-13.

## Traxectoria 
Aubakirov graduouse no Instituto da Forza Aérea da Unión Soviética como paracaidista e piloto de probas. Adestrou para ser cosmonauta entre xaneiro e setembro de 1990, participando nas misións Soiuz TM-12 e Soiuz TM-13 e pasando un total de 7,93 días. A partir de xaneiro de 1993 foi director xeral da Axencia Nacional Aeroespacial da República de Kazakhstán e membro do parlamento ata xubilarse.

## Notas 
## Véxase tamén 
### Outros artigos 
*Soiuz TM-12
*Soiuz TM-13